cyanic-selkie/wikianc huggingface dataset:
एडोल्फ़ हिटलर
हिटलर का उत्थान
प्रथम विश्व युद्ध के पश्चात जहाँ एक ओर तानाशाही प्रवृति का उदय हुआ। वहीं दूसरी ओर जर्मनी में हिटलर के नेतृत्व में नाज़ी दल की स्थापना हुई। जर्मनी के इतिहास में हिटलर का वही स्थान है जो इटली मे मुसोलिनी का। हिटलर के पदार्पण के फलस्वरुप जर्मनी दुनिया मे सर्वोच्च स्थान से गिरकर बर्बाद हो गया। उन्होने असाधारण नफ़रत, हिंसक प्रतिभा और राजनीतिक भेदभाव के कारण जर्मनी गणतंत्र पर अपना आधिपत्य कायम कर लिया तथा जर्मनी में हिटलर का अभ्युदय और शक्ति की प्राप्ति एकाएक हुई। उनकी शक्ति का विकास धीरे- 2 हुआ। उनका जन्म 1889 ई॰ में आस्ट्रिया के एक गाँव में हुआ था। आर्थिक कठिनाइयों के कारण उनकी शिक्षा अधूरी रह गई। वे वियेना में भवन निर्माण कला की शिक्षा लेना चाहते थे। प्रथम विश्व युद्ध मे वे जर्मन सेना में भर्ती हो गए। उन्हें युध भागीदारी के लिए Iron Crossमिला। युद्ध समाप्ति के पश्चात् उन्होंने सक्रिय राजनीति में अभिरुची लेना शुरु किया। हिटलर का बड़ा ऐतिहासिक महत्व था- एक ऐसा शब्द जिसका अर्थ सकारात्मक निर्णय नहीं है- क्योंकि उसके कार्यों ने दुनिया के पाठ्यक्रम को बदल दिया। वह द्वितीय विश्व युद्ध शुरू करने के लिए ज़िम्मेदार था, जिसके परिणामस्वरूप 50 मिलियन से अधिक लोग मारे गए।  इससे पूर्वी, मध्य और बाल्कन यूरोप में सोवियत संघ की शक्ति का विस्तार हुआ, कम्युनिस्ट आंदोलन अंततः चीन में नियंत्रण हासिल करने में सक्षम हुआ, और पश्चिमी यूरोप से दूर संयुक्त राज्य अमेरिका और सोवियत की ओर सत्ता के निर्णायक बदलाव को चिह्नित किया गया।  संघ. इसके अलावा, हिटलर होलोकॉस्ट के लिए ज़िम्मेदार था, जिसमें 60 लाख यहूदियों और लाखों अन्य लोगों की राज्य-प्रायोजित हत्या शामिल थी।
नाज़ीवाद
एक राजनीतिक विचारधारा जिसे जर्मनी के तनाशाह हिटलर ने प्रारंभ किया था। हिटलर का मानना था कि जर्मन आर्य है और विश्व में सर्वश्रेष्ठ हैं। इसलिए उनको सारी दुनिया पर राज्य करने का अधिकार है। अपने तानाशाहीपूर्ण आचरण से उसने विश्व को द्वितीय विश्व युद्ध में झोंक दिया था। १९४५ में हिटलर के मरने के साथ ही नाज़ीवाद का अंत हो गया परन्तु ‘नाज़ीवाद’ और ‘हिटलर होना’ मानवीय क्रूरता के पर्याय बन कर आज भी भटक रहे है।
हिटलर का जन्म १८८९ में आस्ट्रिया में हुआ था। १२ वर्ष की आयु में उसके पिता का निधन हो गया था जिससे उसे आर्थिक संकटों से जूझना पड़ा। उसे चित्रकला में बहुत रूचि थी। उसने चित्रकला पढ़ने के लिए दो बार प्रयास किये परन्तु उसे प्रवेश नहीं मिल सका। बाद में उसे मजदूरी तथा घरों में पेंट करके जीवन यापन करना पड़ा। प्रथम विश्व युद्ध प्रारंभ होने पर वह सेना में भरती हो गया। वीरता के लिए उसे हल क्रास से सम्मानित किया गया। युद्ध समाप्त होने पर वह एक दल जर्मन लेबर पार्टी में सम्मिलित हो गया जिसमें मात्र २०-२५ लोग थे। हिटलर के भाषणों से अल्प अवधि में ही उसके सदस्यों की संख्या हजारों में पहुँच गई। पार्टी का नया नाम रखा गया ‘नेशनल सोशलिस्ट जर्मन लेबर पार्टी’। जर्मन में इसका संक्षेप में नाम है ‘नाज़ी पार्टी’। हिटलर द्वारा प्रतिपादित इसके सिद्धांत ही नाज़ीवाद कहलाते हैं।
हिटलर ने जर्मन सरकार के विरुद्ध विद्रोह का प्रयास किया। उसे बंदी बना लिया गया और ५ वर्ष की जेल हुई। जेल में उसने अपनी आत्म कथा ‘मेरा संघर्ष’ लिखी। इस पुस्तक में उसके विचार दिए हुए हैं। इस पुस्तक की लाखों प्रतियाँ शीघ्र बिक गईं जिससे उसे बहुत ख्याति मिली। उसकी नाज़ी पार्टी को पहले तो चुनावों में कम सीटें मिलीं परन्तु १९३३ तक उसने जर्मनी की सत्ता पर पूरा अधिकार कर लिया और एक छत्र तानाशाह बन गया। उसने अपने आसपास के देशों पर कब्जे करने शूरू कर दिए जिससे दूसरा विश्व युद्ध प्रारम्भ हो गया। वह यहूदियों से बहुत घृणा करता था। उसने उन पर बहुत अत्याचार किये, कमरों में ठूँसकर विषैली गैस से हजारों लोग मार दिए गए। ६ वर्षों के युद्ध के बाद वह हार गया और उसने अपनी प्रेमिका, जिसके साथ उसने एक-दो दिन पहले ही विवाह किया था, के साथ गोली मारकर आत्महत्या कर ली।
नाज़ीवाद के उदय के कारण
प्रथम विश्व युद्ध 1914 से 1918 तक चला। इसमें जर्मनी हार गया। युद्ध के कारण उसकी बहुत क्षति हुई। इन सब के ऊपर ब्रिटेन, फ़्राँस आदि मित्र राष्ट्रों ने उस पर बहुत अधिक दंड लगा दिए। उसकी सेना बहुत छोटी कर दी, उसकी प्रमुख खदानों पर कब्ज़ा कर लिया तथा इतना अधिक अर्थ दंड लगा दिया कि अनेक वर्षों तक अपनी अधिकांश कमाई देने के बाद भी कर्जा कम नहीं हो रहा था। १९१४ में एक डालर = ४.२ मार्क था जो १९२१ में ६० मार्क, नवम्बर १९२२ में ७०० मार्क,जुलाई १९२३ में एक लाख ६० हजार मार्क तथा नवम्बर १९२३ में एक डालर = २५ ख़रब २० अरब मार्क के बराबर हो गया। अर्थात मार्क लगभग शून्य हो गया जिससे मंदी, मँहगाई और बेरोजगारी का अभूतपूर्व संकट पैदा हो गया। उस समय चुनी हुई सरकार के लोग अपना जीवन तो ठाट-बाट से बिता रहे थे परन्तु देश की समस्याएँ कैसे हल करें, उन्हें न तो इसका ज्ञान था और न ही बहुत चिंता थी। ऐसे समय में हिटलर ने अपने ओजस्वी भाषणों से जनता को समस्याएँ हल करने का पूरा विश्वास दिलाया। इसके साथ ही उसके विशेष रूप से प्रशिक्षित कमांडों, विरोधियों को मारने तथा आतंक फ़ैलाने के काम भी कर रहे थे जिससे उसकी पार्टी को धीरे- धीरे सत्ता में भागीदारी मिलती गई और एक बार चांसलर (प्रधान मंत्री) बनने के बाद उसने सभी विरोधियों का सफाया कर दिया और संसद की सारी शक्तियाँ अपने हाथों में केन्द्रित कर लीं। उसके बाद वे देश के राष्ट्रपति, प्रधानमंत्री सबकुछ बन गए। उन्हें फ्यूरर कहा जाता था।
नाज़ीवाद का आधार
हिटलर से 11वर्ष पूर्व इटली के प्रधानमंत्री मुसोलिनी भी अपने फ़ासीवादी विचारों के साथ तानाशाही पूर्ण शासन चला रहे थे। दोनों विचारधाराएँ समग्र अधिकारवादी, अधिनायकवादी, उग्र सैनिकवादी, साम्राज्यवादी, शक्ति एवं प्रबल हिंसा की समर्थक, लोकतंत्र एवं उदारवाद की विरोधी, व्यक्ति की समानता, स्वतंत्रता एवं मानवीयता की पूर्ण विरोधी तथा राष्ट्रीय समाजवाद (अर्थात राष्ट्र ही सब कुछ है, व्यक्ति के सारे कर्तव्य राष्ट्रीय हित में कार्य करने में हैं) की कट्टर समर्थक हैं। ये सब समानताएं होते हुए भी जर्मनी ने अपने सिद्धांत फासीवाद से नहीं लिए। इसका विधिवत प्रतिपादन १९२० में गाटफ्रीड ने किया था जिसका विस्तृत विवरण हिटलर ने अपनी पुस्तक ‘मेरा संघर्ष’ में किया तथा १९३० में ए॰ रोज़नबर्ग ने पुनः इसकी व्याख्या की थी। इस प्रकार हिटलर के सत्ता में आने के पूर्व ही नाज़ीवाद के सिद्धांत स्पष्ट रूप से लोगों के सामने थे जबकि अपने कार्यों को सही सिद्ध करने के लिए मुसोलिनी ने सत्ता में आने के बाद अपने फ़ासीवादी सिद्धांतों को प्रतिपादित किया था। इतना ही नहीं जर्मनों की श्रेष्ठता का वर्णन अनेक विद्वान् करते आ रहे थे और १०० वर्षों से भी अधिक समय से जर्मनों के मन में अपनी श्रेष्ठता के विचार पनप रहे थे जिन्हें हिटलर ने मूर्त रूप प्रदान किया।
नाज़ीवाद के सिद्धांत
हिटलर ने यह विचार रखा कि उनके अतिरिक्त अन्य गोरे लोग भी मिश्रित प्रजाति के हैं अतः जर्मन लोगों को यह नैसर्गिक अधिकार है कि वे काले एवं पीले लोगों पर शासन करें, उन्हें सभ्य बनाएं इससे हिटलर ने यह स्वयं निष्कर्ष निकाल लिया कि उसे अन्य लोगों के देशों पर अधिकार करने का हक़ है। उसने लोगों का आह्वान किया कि श्रेष्ठ जर्मन नागरिक शुद्ध रक्त की संतान उत्पन्न करें। जर्मनी में अशक्त एवं रोगी लोगों के संतान उत्पन्न करने पर रोक लगा दी गई ताकि देश में भविष्य सदैव स्वस्थ एवं शुद्ध रक्त के बच्चे ही जन्म लें।
राज्य सम्बन्धी विचार : नाज़ीवाद में राज्य को साधन के रूप में स्वीकार किया गया है जिसके माध्यम से लोग प्रगति करेंगे। हिटलर के मतानुसार राष्ट्रीयता पर आधारित राज्य ही शक्तिशाली बन सकता है क्योंकि उसमें नस्ल, भाषा, परंपरा, रीति-रिवाज आदि सभी सामान होने के कारण लोगों में सुदृढ़ एकता और सहयोग की भावना होती है जो विभिन्न भाषा, धर्म एवं प्रजाति के लोगों में होना संभव नहीं है। हिटलर ने सभी जर्मनों को एक करने के लिए अपने पड़ोसी देशों आस्ट्रिया, चेकोस्लोवाकिया आदि के जर्मन बहुल इलाकों को उन देशों पर दबाव डाल कर जर्मनी में मिला लिया तथा बाद में उनके पूरे देश पर ही कब्ज़ा कर लिया। अनेक देशों पर कब्ज़ा करने को नाजियों ने इसलिए आवश्यक बताया कि सर्वश्रेष्ठ होते हुए भी जर्मनों के पास भूमि एवं संसाधन बहुत कम हैं जबकि उनकी आबादी बढ़ रही है। समुचित जीवन निर्वाह के लिए अन्य देशों पर अधिकार करने के अतिरिक्त और कोई विकल्प नहीं है। इसलिए हिटलर एक के बाद दूसरे देश पर कब्जे करता चला गया।
जर्मनी में राज्य का अर्थ था हिटलर। वह देश, शासन, धर्म सभी का प्रमुख था। हिटलर को सच्चा देवदूत कहा जाता था। बच्चों को पाठशाला में पढ़ाया जाता था – “ हमारे नेता एडोल्फ़ हिटलर, हम सब आप से प्रेम करते हैं, आपके लिए प्रार्थना करते हैं, हम आपका भाषण सुनना चाहते हैं। हम आपके लिए कार्य करना चाहते हैं।” हिटलर ने अपने कमांडों के द्वारा आतंक का वातावरण पहले ही निर्मित कर दिया था। उसे जैसे ही सत्ता में भागीदारी मिली, उसने सर्व प्रथम विपक्षी दलों का सफाया कर दिया। एक राष्ट्र, एक दल, एक नेता का सिद्धांत उसने बड़ी क्रूरता पूर्वक लागू किया था। उसके विरोध का अर्थ था मृत्यु।
नाज़ीवाद के उदय के कारण
व्यक्ति का स्थान : नाज़ी कान्त तथा फिख्टे के इस विचार को मानते थे कि व्यक्ति के लिए सच्ची स्वतंत्रता इस बात में निहित है कि वह राष्ट्र के कल्याण के लिए कार्य करे। उनका कहना था कि एक जर्मन तब तक स्वतन्त्र नहीं हो सकता जब तक जर्मनी राजनीतिक और आर्थिक दृष्टि से स्वतन्त्र न हो जो उस समय वह वार्साय संधि की शर्तों के अनुसार नहीं था। नाजियों का एक ही नारा था कि व्यक्ति कुछ नहीं है, राष्ट्र सब कुछ है। अतः व्यक्ति को अपने सभी हित राष्ट्र के लिए बलिदान कर देने चाहिए। मित्र देशों के चंगुल से जर्मनी को मुक्त करने के लिए उस समय यह भावना आवश्यक भी थी। परन्तु नाजियों ने इसका विस्तार जीवन के सभी क्षेत्रों – शिक्षा, धर्म, साहित्य, संस्कृति, कलाओं, विज्ञान, मनोरंजन,अर्थ-व्यवस्था आदि सभी क्षेत्रों में कर दिया था। इससे सभी नागरिक नाज़ियो के हाथ के कठपुतले से बन गए थे।
बुद्धिवाद का विरोध : शापेनहार, नीत्शे, जेम्स, सोरेल, परेतो जैसे अनेक दार्शनिकों ने बुद्धिवाद के स्थान पर लोगों की सहज बुद्धि (इंस्टिंक्ट), इच्छा शक्ति,और अंतर दृष्टि (इंट्यूशन)को उच्च स्थान दिया था। नाज़ी भी इसी विचार को मानते थे कि व्यक्ति अपनी बुद्धि से नहीं भावनाओं से कार्य करता है। इसलिए अधिकांश पढ़े-लिखे और सुशिक्षित व्यक्ति भी मूर्ख होते हैं। उनमें निष्पक्ष विचार करने की क्षमता नहीं होती है। वे अपने मामलों में भी बुद्धि पूर्वक विचार नहीं करते हैं। वे भावनाओं तथा पूर्व निर्मित अवधारणाओं के अधर पर कार्य करते हैं। इसलिए जनता को यदि अपने अनुकूल कर लिया जाये तो उस्से बड़े से बड़े झूठ को भी सत्य मनवाया जा सकता है। बुद्धि का उपयोग करके लोग परस्पर असहमति तो बढ़ा सकते हैं परन्तु किसी निष्कर्ष पर नहीं पहुँच सकते हैं। अतः बुद्धिमानों को साथ लेकर एक सफल एवं शक्ति शाली संगठन नहीं बनाया जा सकता है। शक्ति शाली राष्ट्र निर्माण के लिए यह आवश्यक है कि लोगों को बुद्धमान बनाने के स्थान पर उत्तम नागरिक बनाया जाना चाहिए। उनके लिए तर्क एवं दर्शन के स्थान पर शारीरिक, नैतिक एवं औद्योगिक शिक्षा देनी चाहिए। उच्च शिक्षा केवल प्रजातीय दृष्टि से शुद्ध जर्मनों को ही दी जानी चाहिए जो राष्ट्र के प्रति अगाध श्रद्धा रखते हों। नेताओं को भी उतना ही बुद्धिवादी होना चाहिए कि वह जनता की मूर्खता से लाभ उठा सके और अपने कार्य क्रम बना सकें। अबुद्धिवाद से नाज़ियों ने अनेक महत्वपूर्ण परिणाम निकाले और अपनी पृथक राजनीतिक विचारधारा स्थापित की।
लोकतंत्र विरोधी : प्लेटो की भांति हिटलर भी लोकतंत्र का आलोचक था। उसके अनुसार अधिकांश व्यक्ति बुद्धि शून्य, मूर्ख, कायर और निकम्मे होते हैं जो अपना हित नहीं सोच सकते हैं। ऐसे लोगों का शासन कुछ भद्र लोगों द्वारा ही चलाया जाना चाहिए।
साम्यवाद विरोधी : साम्यवाद मानता है कि अर्थ या धन ही सभी कार्यों का प्रेरणा स्रोत है। धन के लिए ही व्यक्ति कार्य करता है और उसी के अनुसार सामाजिक तथा राजनीतिक व्यवस्थाएं निर्मित होती हैं। परन्तु अधिकांश व्यक्ति बुद्धिहीन होने के कारण अपना हित सोचने में असमर्थ होते हैं। उनके अनुसार साम्यवाद वर्तमान से भी बुरे शोषण को जन्म देगा।
अंध श्रद्धा (सोशल मिथ) : सोरेल की भांति हिटलर भी यही मानता था कि व्यक्ति बुद्धि और विवेक के स्थान पर अंध श्रद्धा से कार्य करता है। यह अंध श्रद्धा लोगों को राष्ट्र के लिए बड़े से बड़ा बलिदान करने के लिए प्रोत्साहित कर सके। नाज़ियों ने जर्मन लोगों में अनेक प्रकार की अंध श्रद्धाएँ उत्पन्न कीं और उन्हें राष्ट्र निर्माण में तत्पर कर दिया।
शक्ति और हिंसा का सिद्धांत : नाज़ियों ने लोगो में अन्द्ध श्रद्धा उत्पन्न कर दी कि जो लड़ना नहीं चाहता उसे इस दुनियां में जीवित रहने का कोई अधिकार नहीं है। इस सिद्धांत को प्रतिपादित करना हिटलर की मजबूरी भी थी क्योंकि प्रथम विश्व युद्ध के बाद हुई वार्साय की संधि में उस पर जो दंड एवं प्रतिबन्ध लगे थे, वार्ता द्वारा उससे बाहर निकलने का कोई मार्ग नहीं था। उन परिस्थितियों में युद्ध ही एक मात्र रास्ता था और उसके लिए सभी जर्मन वासियों का सहयोग आवश्यक था। इसलिए लोगों ने उसे सहयोग भी दिया।
अर्थव्यवस्था: वह साम्यवाद का विरोधी था इसलिए जर्मनी के पूंजीपतियों ने उसे पूरा सहयोग दिया। परन्तु उसका पूंजीवाद स्वच्छंद नहीं था, उसे मनमानी लूट और धन अर्जन का अधिकार नहीं था। वह उसी सीमा तक मान्य था जो नाज़ियों के सिद्धांत और जर्मन राष्ट्र के हित के अनुकूल हो।
स्वयं को सर्वशक्तिमान समझने के कारण हिटलर युद्ध हार गया, उसने आत्म हत्या कर ली। पराजित हुआ व्यक्ति ही इतिहास में गलत माना जाता है अतः द्वितीय विश्वयुद्ध की सभी गलतियों के लिए हिटलर और मुसोलिनी उत्तरदायी ठहराए गए और आज भी सभी राजनीतिक विद्रूपताओं के लिए ‘हिटलर होना’, ‘फासीवादी होना’ मुहावरे बन गए हैं।
चांसलर बनना
बढ़ते हुए प्रभाव को देखकर उन्हे चांसलर बनने के लिए आमंत्रित किया गया। सन् 1933 में उन्होंने इस पद को स्वीकार कर लिया। 1934 में उन्होने राष्ट्रपति और चांसलर के पद को मिलाकर एक कर दिया। और उन्होंने राष्ट्र नायक की उपाधि धारण की। इस प्रकार उनके हाथों में समस्त सत्ता केंद्रित हो गई। इस तरह अपनी विशिष्ट योग्यता के बल पर निरंतर प्रगति करता गया। और विश्व में महान व्यक्ति के रूप में उभर कर सामने आया। हिटलर तथा उनकी पार्टी के उत्थान के निम्नलिखित कारण थे जो इस प्रकार है।
वर्साय की संधि
प्रथम विश्व युद्ध के पश्चात यूरोप राष्ट्रों ने वर्साय की संधि की। जिसका प्रमुख उद्देश्य जर्मनी को कुचलना था। इसके द्वारा जर्मनी को आर्थिक राजनीतिक तथा अंतराष्ट्रीय राजनीति की दृष्टि से पुर्णत: पंगु बना दिया गया। वस्तुत: वर्साय की संधि जर्मनी की सारी तकलीफों की जड़ थी। जर्मन निवासी अपने प्राचीन गौरव को पुन: प्राप्त करना चाहते थे। और वह एक ऐसे नेता की तलाश में थे जो उनके राष्ट्र कलंक को मिटाकर जर्मनी के गौरव का पुर्ण उत्थान कर सके। हिटलर के व्यक्तित्व में उन्हें ऐसा नेता की तस्वीर दिखाई दी। उन्हें यह विश्वास हो गया की हिटलर के नेतृत्व में ही जर्मनी का उत्थान संभव है। हिटलर ने वर्साय की संधि की आलोचना करनी शुरु कर दी और लोगों के हृदय में इसके प्रति नफरत पैदा कर दी। उन्होंने जर्मन जाति को एक राजनीतिक सूत्र में बाँध कर लोगों के समक्ष जर्मन निर्माण का प्रस्ताव रखा। वे भाषण देने की कला में प्रवीण थे उनकी वाणी जादू का काम करती थी। यह कहा जा सकता है कि हिटलर ने अपनी जुबान की ताकत से जर्मनी की सत्ता हथिया ली।
जातीय परम्परा
आर्थिक संकट
जर्मनी में आर्थिक संकट के चलते भी हिटलर का उत्थान हुआ। वर्साय की संधि के फलस्वरुप जर्मनी की आर्थिक स्थिति काफी खराब हो गई थी। हिटलर ने जनता को पूँजीपतियों और यहुदियों के खिलाफ भड़काना शुरु किया। 1930 में जर्मनी ने 50 लाख से अधिक व्यक्ति बेकार हो गए थे। वे सभी हिटलर के समर्थक बन गए। अत: यह कहा जा सकता है कि आर्थिक संकट के चलते हिटलर तथा उसकी पार्टी को काफी सफलता मिली।
यहूदी विरोधी भावना
इस समय संपूर्ण जर्मनी में यहुदियों के खिलाफ असंतोष फैला हुआ था। जर्मनी की पराजय के लिए यहुदियों को ही उत्तरदायी ठहराया जा रहा था। हिटलर इसे भली- भांती जानता था। जनता की कद्र करते हुए उन्होंने यहुदियों को देश से निकालने की घोषणा की। हिटलर की इस घोषणा से जनता ने इसका साथ देना शुरु किया।
साम्यवाद का विरोध
हिटलर के उदय का एक महत्वपूर्ण कारण साम्यवाद का विरोध भी था। हिटलर ने साम्यवादियों के खिलाफ नारा बुलंद किया और जनता का दिल जीत लिया। इस समय पूँजीपति, जमींदार, पादरी सभी साम्यवाद के बढ़ते हुए प्रभाव से आतंकित था। वे जर्मनी को साम्यवाद के चंगुल से मुक्त कराना चाहते थे। इसलिए हिटलर ने साम्यवाद की तीखी आलोचना की और इसके विकल्प में राष्ट्रीय समाजवाद का नारा बुलंद किया जो नाज़ी दल का दूसरा रूप था।
संसदीय परंपरा का अभाव
वहाँ के संसदीय शासन में दुगुर्णों के चलते भी जनता में काफी असंतोष था। वे इस व्यवस्था को समाप्त करना चाहते थे। जब राजनीतिक व्यवस्था में लोगों का विश्वास घट जाता है तो तानाशाही के लिए रास्ता साफ हो जाता है जर्मन के साथ भी यही बात हुई। संसदीय शासन प्रणाली में जब उनका विश्वास समाप्त हो गया तो उन्होंने हिटलर का साथ देना शुरु किया।
जर्मनी जनता की प्रवृति
जर्मनी जनता की अभिरुचि सैनिक जीवन में थी। वे स्वभाव से वीर और सैनिक प्रवृत्ति के थे परन्तु वर्साय की संधि के द्वारा वहाँ की सैनिक संख्या घटा दी गई थी। फलत: काफी संख्या में लोग बेरोजगार हो चुके थे। हिटलर तथा उनकी पार्टी के सदस्य जनता की स्थिति से भली भांति परिचित थे। अत: जब उन्होंने स्वंयसेवक सेना का गठन किया तो भारी संख्या में युवक उसमें भर्ती होने लगे। इससे बेकारी की समस्या का भी समाधान हुआ और हिटलर को उत्थान करने का मौका मिला।
हिटलर का व्यक्तित्व
उपर्युक्त सभी कारणों के अतिरिक्त हिटलर के अभ्युदय का महत्वपूर्ण कारण स्वयं उनका प्रभावशाली एवं आकर्षक व्यक्तित्व था वे उच्च कोटी के वक्ता थे। वे भाषण की कला में निपुण थे। उनकी वाणी जादू का काम करती थी और जनता का दिल जीत लेती थी। आधुनिक युग में प्रचार का काफी महत्व है। प्रचार वह शक्ति है जो झूठ को सच और सच को झूठ बना सकती है। संयोगवश हिटलर को एक महान प्रचारक मिल गया था। जिसका नाम था गोबुल्स उनका सिद्धांत था कि झूठी बातों को इतना दुहराओं कि वह सत्य बन जाए। इस तरह उनकी सहायता से जनता का दिल जीतना हिटलर के लिए आसान हो गया। इस तरह हम देखते हैं कि हिटलर और उनकी पार्टी के अभ्युदय के अनेक कारण थे। जिनमें हिटलर का व्यक्तित्व एक महत्वपूर्ण कारण था और अपने व्यक्तित्व का उपयोग कर उन्होंने वर्साय संधि की त्रुटियों से जनता को अवगत कराया उन्हें अपना समर्थक बना लिया। यह ठीक है कि युद्धोतर जर्मन आर्थिक दृष्टि से बिल्कुल पंगु हो गया था, वहाँ बेकारी और भुखमरी आ गई थी परन्तु हिटलर एक दूरदर्शी राजनितिज्ञ था। और उसने परिस्थिति से लाभ उठाकर राजसत्ता पर अधिपत्य कायम कर लिया।
भारतीय संख्या प्रणाली
भारतीय संख्या प्रणाली भारतीय उपमहाद्वीप की परम्परागत गिनने की प्रणाली है जो भारत, पाकिस्तान, बांग्लादेश और नेपाल में आम इस्तेमाल होती है। जहाँ पश्चिमी प्रणाली दशमलव के तीन स्थानों पर समूह बनते हैं वहीं भारतीय प्रणाली में दो स्थानों पर बनते हैं। पश्चिमी प्रणाली भारतीय परम्परा पर आधारित हैं,भारतीय प्रणाली अरबों के माध्यम से हीं उनके पास पहुँची।
वैदिक संख्या पद्धति
प्राचीन वैदिक साहित्य में कई तरह की संख्या पद्धतियाँ मिलती हैं। निम्नांकित सारणी में जिस प्रणाली का विवरण दिया गया है वह वाल्मीकि रामायण में वर्णित प्रणाली है।
ऑस्ट्रेलिया क्रिकेट टीम का भारत दौरा 2000-01
ऑस्ट्रेलियाई क्रिकेट टीम ने फरवरी से अप्रैल 2001 तक तीन टेस्ट सीरीज और पांच मैचों की एकदिवसीय श्रृंखला के लिए भारत का दौरा किया। भारत इस मुकाबले में विजई रहा!
2018 शीतकालीन ओलम्पिक में बोलीविया
बोलीविया के दो खिलाड़ियों को दक्षिण कोरिया के प्योंगचांग में 9 से 25 फरवरी के मध्य आयोजित हो रहे 2018 शीतकालीन ओलम्पिक में भाग लेना है। बोलीविया फ्रांस के अल्बर्टविले में आयोजित हुए 1992 शीतकालीन ओलम्पिक के 26 साल बाद इन खेलों में भाग ले रहा है।
बोलीविया ने 18 जनवरी 2018 को इन खेलों में भाग लेने वाले अपने दो खिलाड़ियों के नामों की घोषणा की। इस घोषणा में सिमोन ब्रेत्फस कमीरलैंडर को उद्घाटन समारोह में ध्वजवाहक बनाया गया।
अल्पाइन स्कीइंग
बोलीविया के ऑस्ट्रिया में जन्मे एक पुरुष खिलाड़ी सिमोन ब्रेत्फस कमीरलैंडर ने इस खेल में क्वालीफाई किया। 2015 में कमीरलैंडर ने बोलीविया की नागरिकता ग्रहण की, जिसके कारण उन्हें इन खेलों में देश का प्रतिनिधित्व करने का अवसर मिला।
क्रॉस-कंट्री स्कीइंग
बोलीविया के फिनलैंड में जन्मे एक पुरुष खिलाड़ी टिमो जुहानी ग्रोंलुन्द ने इस खेल के लिये क्वालीफाई किया।
प्रमोद (अयोध्या के सूर्यवंशी राजा)
अयोध्या के सूर्यवंशी राजा।
उप्पेना (फ़िल्म)
उप्पेना वर्ष 2021 की भारतीय तेलुगु भाषा की रोमांटिक ड्रामा फिल्म है, जिसे बुची बाबू सना ने लिखा और निर्देशित किया है। इस जिम को माइथ्री मूवी मेकर्स और सुकुमार राइटिंग ने निर्मित किया है। इसमें विजय सेतुपति के साथ नवोदित कलाकार पांजा वैष्णव तेज और कृति शेट्टी प्रमुख भूमिका में हैं। फिल्म मछुआरे आसी के बारे में है, जिसे बेबम्मा नामक लड़की से प्यार हो जाता है। उसके पिता रायनम एक प्रभावशाली ज़मींदार हैं, जो अपने परिवार के सम्मान की रक्षा के लिए अपनी बेटी की जमकर रक्षा करते हैं।
कथानक
रायनम एक प्रभावशाली ज़मींदार है जो अपने परिवार के सम्मान की रक्षा के लिए किसी भी हद तक जाता है। उनकी बेटी संगीता, जिसे प्यार से बेबम्मा कहा जाता है, एक कॉलेज की छात्रा है, जिसकी वह रक्षा करता है। रायनम तट पर मछुआरों के घरों को तोड़कर अपने गाँव में एक शिपिंग यार्ड बनाने की योजना बना रहा है। आसी ऐसे ही एक मछुआरे जलय्या का बेटा हैं और दलित ईसाई हैं। वह बेबम्मा के लिए किसी भी हद तक जा सकता है। बाजार में आसी को लड़ते देख बेबम्मा भी उसे पसंद करने लगती है। आसी बस में अपने कॉलेज जाने के रास्ते में रोजाना बेबम्मा का पीछा करता है। एक दिन बस खराब हो जाती है और ड्राइवर आसी को कॉलेज में बस की एकमात्र यात्री बेबम्मा को छोड़ने के लिए कहता है। बाद में यह युगल रोजाना समुद्र तट पर मिलने लगते हैं और जल्द ही एक-दूसरे के प्यार में पड़ जाते हैं।
फिल्मांकन
अक्टूबर 2018 के मध्य में सुकुमार ने अपने पूर्व सहायक बुच्ची बाबू सना द्वारा निर्देशित शीर्षकहीन फिल्म की परियोजना का समर्थन करने का फैसला किया। मिथ्री मूवी मेकर्स ने फिल्म के सह-निर्माण के लिए निर्देशक के घरेलू बैनर सुकुमार राइटिंग्स के साथ सहयोग किया। निर्माताओं ने मुख्य भूमिका निभाने के लिए पांजा वैष्णव तेज को चुना, जिसमे इस फिल्म से अभिनय की शुरुआत की। सुकुमार के नियमित सहयोगी देवी श्री प्रसाद को फिल्म के लिए संगीत देने के लिए अनुबंधित किया गया।
मुकट सिंह शेखावत
महाराजा मुकट सिंह शेखावत (मुकंद सिंह -ठिकाना सीकर खूड)
महाराजा मुकट सिंह नीन्दरगढ़ के नवाब फ़तेह उल्ला खान तुर्क के खिलाफ सन १५४२ में हुए मधि युद्ध व मौजा सरकडा जंग के सेना नायक थे | ये मूलतया राजस्थान के सीकर के पास खूड ठिकाने के स्वामी श्याम सिंह के पुत्र थे | उतरप्रदेश के बिजनौर जनपद जिसे मुगलकाल में मधी क्षेत्र (जनपद) के नाम से जाना जाता था ,इसमें बसे शेखावत राजपूत राजस्थान के सीकर- खेड़ी(खूड) से आये महाराज मुकट सिंह शेखावत के वंशज है| महाराज मुकट सिंह ने राजस्थान से आकर मधी क्षेत्र में अपना राज्य स्थापित किया था, उनके पास दो चौरासी थी| राजा मुकट सिंह (राजा मुकंद सिंह शेखावत)के बारे में भाट ने लिखा है कि मुकट सिंह कछवाहे टिर शेखावत निवासी सीकर खेड़ी (खूड़-राजस्थान) आला अफसर थे ,जिन्हें भटियाना से तेलीपुरा तक तथा रामगंगा पार सरकड़ा व रामुवाला शेखू आदि की दो चौरासी मिली थी| राजस्थान के इतिहास में भी “गिरधर वंश प्रकाश, खंडेला का वृहद इतिहास” में ठाकुर सुरजन सिंह जी द्वारा पृष्ठ सं. ४०२ और “शेखावत और उनका समय” रघुनाथ सिंह जी काली-पहाड़ी द्वारा लिखित पुस्तक के पृ.स.६२३ पर उल्लेख से स्पष्ट ज्ञात होता है कि खुड के स्वामी श्याम सिंह के चार पुत्रों में से एक मुकंद सिंह जिन्हें विरासत में दो गांव सुरेडा और मोहनपुरा  मिले थे ,वे खुड से मोहनपुरा चले गए थे और वहीं से वे मधी क्षेत्र युद्ध में भाग लेने के आये थे|
घटना सन १५४२ की है | वर्तमान अमरोहा ठाकुरद्वारा तथा बिजनौर जिले को मिलाकर सम्पूर्ण क्षेत्र मधी जनपद के नाम से जाना जाता था | जो मुगल कालीन व्यवस्था के अंतर्गत पड़ने वाले सूबे संभल का एक भाग था |
यहाँ पर राजपूत राजा नवल सिंह चौहान राज्य करते थे | सन १५३० में बाबर की मृत्यु के बाद उसके सेनापति फतेहउल्लाह खां तुर्क ने राजा नवल सिंह चौहान को युद्ध में मारकर उनके राज्य पर अधिकार कर लिया एवं नींदर गढ़ (वर्तमान नीन्दडू जो धामपुर से लगभग तीन किलोमीटर तथा वर्तमान मधी ग्राम से २ किलोमीटर उत्तर पूर्व दिशा में स्थित है) को अपना ठिकाना बनाकर राज्य करने लगा |
फ़तेह उल्ला खां तुर्क अत्यंत क्रूर शाषक था | वहीँ मधी क्षेत्र में के वन में पिछले २४ वर्षो से एक हठी बाबा भैरो सिद्ध श्रवण अपना आश्रम गुरुकुल बनाकर शिक्षा देते थे | यह शिक्षा गुरुकुल केंद्र फ़तेहउल्लाह की आँखों में खटकता रहता था | अत: उसने एक दिन शिकार करते समय अपने सैनिको को साथ ले जाकर आश्रम में मांस पकाकर आश्रम गुरुकुल की पवित्रता भंग कर दी | जिससे क्रुद्ध होकर हठी बाबा ने उसे उजड़ने का श्राप दे दिया और उसको समूल नष्ट करने की प्रतिज्ञा कर ली | वह स्थान स्थान पर जाकर क्षत्रिय धर्म की शिक्षा का प्रचार प्रसार करते हुए घूमने लगे | परन्तु कोई भी उस तुर्क से युद्ध करने को तैयार नही हुआ |
कुछ समय बाद बाबाजी ने गढमुक्तेश्वर में पुरातन काल से लगने वाले गंगाजी के मेले में क्षत्रिय धर्म की शिक्षा देने के लिए अपना डेरा लगाया | गंगा जी के तट पर लगने वाले इस मेले में दूर दूर से लोग आते थे | उनकी ओजस्वी वाणी को सुनने और अलोकिक तेजस्वी व्यक्तित्व के दर्शन करने को अनेक लोग प्रतिदिन एकत्रित होने लगे | एक दिन राजस्थान से आये कुछ राजपूत सरदार बाबाजी के डेरे पर दर्शन के लिए आये तथा उन्होंने बाबा जी से उनके डेरे में चलकर आतिथ्य स्वीकार करने का आग्रह किया | तब बाबाजी ने अपनी राजपूत सरदारों को अपनी प्रतिज्ञा बताते हुए कहा जो भी फतेहउल्लाह खान से युद्ध कर इस क्षेत्र को मुक्त कराने का वचन देगा उसी का आतिथ्य मैं स्वीकार करुगा | तब उन राजपूत सरदारों में से एक मुकट सिंह शेखावत ने साधू बाबा को वचन दिया | फिर उन्होंने मेले में एक सभा की तथा साधू बाबा को दिया गया वचन सभी उपस्थित राजपूत सरदारों के समक्ष रखा | सभा में उपस्थित सभी क्षत्रियो में से मात्र १२ राजा युद्ध के लिए सहमत हुए | सभी राजा बाबाजी से विजय का आशीर्वाद लेकर युद्ध के लिए प्रस्थान किये | इनके साथ कुल सम्मिलित १२००० योद्धाओं का सैन्य बल था | जिनमें नागलक्ष तक्षक,झाला,भाल,परमार आदि क्षत्रिय कुल के राजपूत योद्धा सरदार सेनापति थे।
मार्ग में पहला पड़ाव वर्तमान धनौरा के पास नरेशनपुर में पड़ा | दूसरा पडाव चांदपुर की घाटी में पड़ा | यहाँ पर सैन्य छावनी बनायी गयी| उस घाटी का नाम सैन्यद्वार( वर्तमान सैनद्वार) पड़ा, तथा पास में ही जहाँ राजाओ का दरबार लगता था तथा युद्ध की रणनीति योजना बनी थी उस स्थान का नाम दरवाड़ा पड़ा |
युद्ध का विगुल बजा ,महाराज मुकट सिंह शेखावत के नेतृत्व में सभी राजपूत राजाओं ने फतेहउल्लाह पर आक्रमण कर दिया | फ़तेहउल्लाह की सहायता के लिए रामगंगा पार के सरकड़ा का पुंडीर राजपूत सरदार अपनी सेना लेकर आया परन्तु रामगंगा नदी में अत्यधिक जल आ जाने के कारण उसकी आधी सेना ही सहायता के लिए पहुच सकी | भयंकर युद्ध हुआ | फतेहउल्ला युद्ध में मारा गया, जिस स्थान पर उसका सर कटा था उस स्थान का सरकथल(वर्तमान सरकथल माधो) पड़ा | जिस स्थान पर उसको दफनाया गया था वहां पर आज भी प्रतिवर्ष नीन्द्डू से दक्षिण दिशा में उर्स लगता है |
उस युद्ध के बाद सभी राजाओं ने सम्मिलित रूप से रामगंगा पार सरकड़ा के पुंडीर राजा पर चढाई कर दी | राजा मालदेव सिंह नरुका का पुत्र विजय सिंह नरुका मौजा सरकडा की जंग में वीरगति को प्राप्त हुए | पुंडीर राजा अपने परिवार व जीवित बची हुई अपनी सेना लेकर गंगा पार मुजफ्फरनगर की और भाग गया | इस युद्ध में राजपूत सरदारों की ओर से राजा अमरजीत सिंह हाडा के दो बेटो तथा महाराज मुकट सिंह शेखावत के बेटे माधव सिंह शेखावत सहित कई अन्य राजपूत योद्धा वीरगति को प्राप्त हुए |
युद्ध के पश्चात सभी राजपूत राजा सात वर्षो तक नींदडू में डेरा डाले रहे | उन्होंने वापिस जाने का निश्चय किया ,तब बाबाजी ने उन्हें समझाया की रामगंगा और गंगा नदी के बीच अंत्यंत उपजाऊ सस्य श्यामला भूमि को छोड़कर क्यों जाना चाहते हो |इस विजित भूमि को आबाद करो | सभी राजाओं ने उनका सुझाव मान लिया | उन्होंने वन को साफ़ कर रहने योग्य १३ क्षेत्रो में बांटा | तत्कालीन परंपरा के अनुसार सभी राजाओं ने समस्त अपने अपने क्षेत्र को ८४ मालगुजारी संग्रह केन्द्रों में बांटा | ये क्षेत्र चौरासी के नाम से प्रसिद्ध हुए | प्रत्येक राजा को एक एक चौरासी तथा महाराजा मुकट सिंह शेखावत जी को युद्ध का सेनानायक होने के कारण दो चौरासी मिली थी|
मधी युद्ध में भाग लेने वाले सभी राजपूत राजाओं सरदारों के नाम व् ठिकाने इस प्रकार है
१-महाराज मुकट सिंह शेखावत(मुकन्द सिंह शेखावत)- वंश -सुर्यवंश ,कुल-कछवाहा,गोत्र-मानव्य, शाखा- शेखावत,उपशाखा-गिरधर जी का शेखावत|
इस युद्ध के सेनानायक थे तथा राजस्थान जिला सीकर की रियासत खुड ठिकाने की सुजावास जागीर(सुरेडा मोहनपुरा) से आये थे
इन्होने मौरना, भटियाना व रामगंगा पार के सरकड़ा की दो चौरासी आबाद की|
२-राजा मालदेव सिंह नरुका- वंश -सुर्यवंश, कुल -कछवाहा,गोत्र-मानव्य,शाखा -नरुका | ये जयपुर के पास मोजमाबाद छागलिया से आये थे इन्होने सियाऊ-सैन्दवार की चौरासी आबाद की
३-राजा राम सिंह राजावत- सुर्यवंश ,कुल-कछवाहा,गोत्र-मानव्य, शाखा-राजावत | ये आमेर जयपुर से आये थे | इन्होने सरकडा-सराय की चौरासी आबाद की
४-राजा आनंद सिंह कछवाहा- सुर्यवंश ,कुल कछवाहा गोत्र मानव्य ये ग्वालियर के पास घावलिंग से आये थे | इन्होने नगीना ,बुड्गरा, की चौरासी आबाद की
५-राजा अमरजीत सिंह हाडा- अग्निवश ,कुल- चौहान, गोत्र-वत्स ,शाखा- हाडा| ये राजस्थान के कोटा के पास गोरीपुर तिलवाडी से आये थे | इन्होने फीना की चौरासी आबाद की
६-राजा रणधीर सिंह चौहान- अग्निवश, कुल- चौहान, गोत्र -वत्स ये राजस्थान के नीमराणा से आये थे | इन्होने बसेडा कंवर की चौरासी आबाद की
७-राजा गजानन देव सिंह देवड़ा- अग्निवंश ,कुल -चौहान,गोत्र-वत्स,शाखा- देवड़ा ये राजस्थान के आबू से आये थे | इन्होने अस्गरिपुर -गोहावर की चौरासी आबाद की
८-राजा मान्धाता सिंह चौहान- अग्निवश कुल -चौहान गोत्र वत्स
ये बीकानेर के पास नानक चरसुई से आये थे | इन्होने अमखेड़ा की चौरासी आबाद की
९-राजा रामचंद्र सिंह गहलौत- सुर्यवश कुल- गहलोत गोत्र-वैशम्पायन
ये चित्तोडगढ़ के पास दरहानी से आये थे | इन्होने शेरकोट की चौरासी आबाद की
१०-राजा गोपीचन्द्र गहलौत- सुर्यवश कुल- गहलौत,गोत्र- वैशम्पायन शाखा -सिसोदिया ये चित्तोड़गढ़ से आये थे |इन्होने धामपुर की चौरासी आबाद की
११-महाराजा बाघचन्द्र त्रिलोकचंद्र बैस- चन्द्रवंश ,गोत्र- भारद्वाज, शाखा- डोडिया ये कानपूर के पास डूढयाखेडा से आये थे |इन्होने हल्दौर की चौरासी आबाद की
१२-राजा बलभद्र सिंह गौड- सुर्यवंश कुल-गौड
ये अजमेर के पास वनखंडा से आये थे | इन्होने हरगनपुर की चौरासी आबाद की
हिम्मत से राजपूतो की सब तुरक जैर थे ,रुबहा बन गये थे जितने दिलेर थे | गोशो में छिपते फिरते थे जितने दिलेर थे, टुदे थे तरकशो के कमानों के ढेर थे''' '''
यह जानकारी रियासत हल्दौर के राजा हरिवंश सिंह बैस ने सन १८४२ में राजस्थान के अलवर जिले के गांव खुटेटा कला निवासी जादोराय पुत्र श्री जीवनराय की पोथियों से संकलित कराई थी और जिसे एक छोटी पुस्तिका के रूप में पहले उर्दू में और बाद में हिंदी में प्रकाशित कराई थी| जिसका पूर्ण विषय ड़ा.हरस्वरूप सिंह शेखावत द्वारा लिखित पुस्तक “मुगलकालीन मधी जिले के शेखावत राजपूत” के पृष्ठ स.२३ से २७ तक उल्लिखित है |
ग्राम तेलीपुरा की वंशावली का साक्ष्य
ग्राम तेलीपुरा के दो परिवारों में एक भूमि सम्बन्धी विवाद चल रहा था| उन्होंने बिजनौर मालखाने से वंशावली का पुराना रिकार्ड निकलवाया तो ज्ञात हुआ कि दोनों पक्ष माधव सिंह के वंशज है और उनके पास उस समय पांच हजार बीघा भूमि थी| जबकि माधव सिंह मुकंद सिंह के सबसे छोटे बेटे थे जिन्हें कछवाहों की उस बेल्ट का आखिरी गांव मिला था|
मौरना और खुड ठिकाने की पीढ़ियों की तुलना
विधिक उपचार
विधिक उपचार या न्यायिक उपचार (legal remedy) वह साधन है जिसके द्वारा कोई न्यायालय, दीवानी मामलों में, कोई अधिकार देता है, कोई दण्ड (पेनाल्टी) लगाता है, या कोई अन्य आदेश देता है। राष्ट्रमण्डल देशों में (जिसमें भारत भी है), तथा अन्य सम्बन्धित देशों में (जैसे यूएसए) न्यायिक उपचार एवं साम्या उपचार (इक्विटेबल रेमेडी) में अन्तर है।
अल्बानिया में शिक्षा
अल्बानिया में प्राथमिक, माध्यमिक और तृतीयक स्तरों के लिए शिक्षा ज्यादातर राज्य द्वारा दी जाती है। शैक्षणिक वर्ष में कक्षाएं सितंबर या अक्टूबर में शुरू होती हैं और जून या जुलाई में समाप्त होती हैं। अल्बानियाई भाषा सभी पब्लिक स्कूलों में शिक्षा की भाषा है। शिक्षा प्राथमिक, माध्यमिक और पूर्व-विश्वविद्यालय शिक्षा जैसे तीन चरणों में होती है। पूरे देश में लगभग 5000 स्कूल हैं।
प्राथमिक शिक्षा कक्षा 1 से 9 तक अनिवार्य है, लेकिन अधिकांश छात्र कम से कम माध्यमिक शिक्षा जारी रखते हैं। छात्रों को अपनी शिक्षा जारी रखने के लिए 9वीं कक्षा के अंत में और 12वीं कक्षा के अंत में स्नातक परीक्षा उत्तीर्ण करनी होती है। शैक्षणिक वर्ष को दो सेमेस्टर में बांटा गया है। स्कूल सप्ताह सोमवार से शुरू होता है और शुक्रवार को समाप्त होता है।
पूर्व साम्यवादी काल
1945 के अंत तक, देश की साक्षरता दर को लगभग 20% तक बढ़ा दिया गया था और 1946 के अंत में निरक्षरता दर 60% थी। यह कम प्रतिशत मुख्यतः इसलिए था क्योंकि 1912 में स्वतंत्र होने से पहले अल्बानियाई भाषा का उपयोग करने वाले स्कूल व्यावहारिक रूप से अस्तित्व में नहीं थे। उन्नीसवीं सदी के मध्य तक, तुर्क शासकों ने स्कूलों में अल्बानियाई भाषा के इस्तेमाल पर रोक लगा दी थी। मुस्लिम के लिए बने कुछ स्कूलों में तुर्की बोली जाती थी। ये संस्थान मुख्य रूप से शहरों और बड़े शहरों में स्थित थे। रूढ़िवादी ईसाई बच्चों के लिए स्कूल कॉन्स्टेंटिनोपल के विश्वव्यापी पितृसत्ता की देखरेख में थे। इन स्कूलों में शिक्षकों को आमतौर पर रूढ़िवादी पादरियों से भर्ती किया जाता था और शिक्षा की भाषा ग्रीक थी। आधुनिक समय में अल्बानियाई का उपयोग करने के लिए जाना जाने वाला पहला स्कूल एक फ्रांसिस्कन मदरसा था जो 1861 में श्कोडर में खोला गया था, हालांकि 1638 से पधानी में फ़्रांसिसन द्वारा अल्बानियाई स्कूलों का उल्लेख किया गया है।
आवुलॆन्न (अनंतपुर)
आवुलॆन्न (अनंतपुर) में भारत के आन्ध्रप्रदेश राज्य के अन्तर्गत के अनंतपुर जिले का एक गाँव है।
डोमेन नाम रजिस्ट्री
डोमेन नेम रजिस्ट्री (domain name registry) इंटरनेट के डोमेन नाम प्रणाली (डीएनएस) के शीर्ष स्तर के डोमेन में सम्बंधित पंजीकरण सूचनाओं और डोमेन नामों का डेटाबेस है जिससे डोमेन नाम की प्रबन्धकीय अनुमतियाँ अन्य स्थानों से प्राप्त होती हैं। अधिकतर रजिस्ट्री डीएनएस के शीर्ष स्तर अथवा दूसरे स्तर से संचालित होती हैं।
रजिस्ट्री संचालक (registry operator) अथवा नेटवर्क सूचना केन्द्र (एनआईसी) डोमेन का पूरा प्रबन्धकीय डाटा रखता है और एक ज़ोन फ़ाइल निर्मित करता है जिसमें सभी डोमेन के लिए नेम सर्वर के एड्रेस समाहित होते हैं।
जवाड-ल०प०४, यमकेश्वर तहसील
जवाड-ल०प०४, यमकेश्वर तहसील में भारत के उत्तराखण्ड राज्य के अन्तर्गत गढ़वाल मण्डल के पौड़ी जिले का एक गाँव है।
अरियारा गाँव, कायमगंज (फर्रुखाबाद)
अरियारा कायमगंज, फर्रुखाबाद, उत्तर प्रदेश स्थित एक गाँव है।
परतापुर
परतापुर (Partapur) भारत के राजस्थान राज्य के बांसवाड़ा ज़िले में स्थित एक नगर है।
मोज्जमपुर उर्फ बिश्वनपुर,संभल (मुरादाबाद)
सम्बंधित जनगणना कोड: राज्य कोड :09 जिला कोड :135 तहसील कोड : 00721
बाहरी कड़ियाँ
उत्तर प्रदेश के जिले (नक्शा)
रानीधारा, अल्मोडा तहसील
रानीधारा, अल्मोडा तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
कालीचरण
कालीचरण,भारत के उत्तर प्रदेश की चौथी विधानसभा सभा में विधायक रहे। 1967 उत्तर प्रदेश विधान सभा चुनाव में इन्होंने उत्तर प्रदेश के एटा जिले के 351 - कासगंज विधान सभा निर्वाचन क्षेत्र से कांग्रेस की ओर से चुनाव में भाग लिया।
प्लंकेट शील्ड 2017-18
2017-18 प्लुनकेट शिलेड, प्लुनकेट शिलेड का 89 वां सत्र होगा, न्यूजीलैंड में घरेलू प्रथम श्रेणी क्रिकेट प्रतियोगिता है। प्रतियोगिता 23 अक्टूबर 2017 से शुरू होने वाली है। कैंटरबरी डिफेंडिंग चैंपियन हैं।
मॉडल टाउन विधानसभा निर्वाचन क्षेत्र, दिल्ली
मॉडल टाउन विधानसभा निर्वाचन क्षेत्र दिल्ली में स्थित एक विधान सभा क्षेत्र है। यह चाँदनी चौक लोकसभा निर्वाचन क्षेत्र के अन्तर्गत आता है।
ऎलिकल कोडूरु (कृष्णा)
ऎलिकल कोडूरु (कृष्णा) में भारत के आन्ध्रप्रदेश राज्य के अन्तर्गत के कृष्णा जिले का एक गाँव है।
चौहाली उपज़िला
चौहाली उपजिला, बांग्लादेश का एक उपज़िला है, जोकी बांग्लादेश में तृतीय स्तर का प्रशासनिक अंचल होता है (ज़िले की अधीन)। यह राजशाही विभाग के  सिराजगंज ज़िले का एक उपजिला है, जिसमें, ज़िला सदर समेत, कुल ५ उपज़िले हैं, और मुख्यालय  सिराजगंज सदर उपज़िला है। यह बांग्लादेश की राजधानी ढाका से पूर्व की दिशा में अवस्थित है। यह मुख्यतः एक ग्रामीण क्षेत्र है, और अधिकांश आबादी ग्राम्य इलाकों में रहती है।
जनसांख्यिकी
यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। राजशाही विभाग में, जनसांख्यिकीक रूप से, इस्लाम के अनुयाई, आबादी के औसतन ८८.४२% है, जबकि शेष जनसंख्या प्रमुखतः हिन्दू धर्म की अनुयाई है। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।
अवस्थिती
चौहाली उपजिला बांग्लादेश के पूर्वी भाग में, राजशाही विभाग के  सिराजगंज जिले  में स्थित है।
अरेंज (सॉफ्टवेयर)
अरेंज (Orange) एक डाटा-दर्शन, मशीन अधिगम (machine learning) तथा आँकड़ा खनन (डेटा माइनिंग) का मुक्तस्रोत सॉफ्टवेयर है। टेक्स्टेबुल (Textable) नामक ऐड-आन का उपयोग करके इसकी सहायता से उन्नत टेक्स्ट विश्लेषण भी किया जा सकता है।
बांसवाड़ा जिला
बांसवाड़ा ज़िला (Banswara district) भारत के राजस्थान राज्य का एक ज़िला है। ज़िले का मुख्यालय बांसवाड़ा है।
नामोत्पत्ति
बांसवाड़ा नाम के मूल स्रोत को लेकर दो धारणाएँ हैं। एक के अनुसार इस क्षेत्र में बंसिया नामक भील शासक हुआ करते थे, जिनका राज सन् 1529 तक यहाँ महारावल जगमाल सिंह का शासन आने तक रहा। दूसरी के अनुसार यहाँ बाँस के घने वन होने के कारण क्षेत्र का नाम बांसवाड़ा पड़ा।
इतिहास
ज़िले का नाम इस क्षेत्र में स्थित भूतपूर्व बांसवाड़ा रियासत थी। नवम्बर 1913 में पश्चिमी बांसवाड़ा में यहाँ गोविन्दगिरि के नेतृत्व में ब्रिटिश राज के विरुद्ध चल रहे भील विद्रोह को ब्रिटिश सरकार ने मानगढ़ हत्याकांड में डेढ़ हज़ार लोगों को मारकर कुचला। नवम्बर 2022 में मानगढ़ में एक स्मारक स्थापित करा गया, जिसे एक राष्ट्रीय स्थापत्य घोषित करा गया।
जनसांख्यिकी
सन् 2011 की कुल जनसंख्या 17,97,485 थी, जिसमें से पुरूष 9,07,754 और स्त्रियाँ 8,89,731 थीं। शहरी जनसंख्या 1,27,621 थी और ग्रामीण जनसंख्या 16,69,864। दशकीय जनसंख्या वृद्धि दर 26.50% और जनसंख्या घनत्व 397 व्यक्ति प्रति वर्ग कि॰मी॰ था। लिंगानुपात 980 था, यानि 1000 पुरुषों के अनुपात में 980 महिलाएँ थीं। कुल साक्षरता दर 56.3% था।
अन्य जानकारी
ज़िले में 5 विधानसभा क्षेत्र और 8 उपखण्ड हैं। एस. टी. डी (STD) कोड 02962 है।
तातापानी
तातापानी छत्तीसगढ़ के बलरामपुर जिले में स्थित एक पर्यटन स्थल है। इस स्थान में आठ से दस प्राकृतिक गर्म जल के कुन्ड है इसके अलावा यहाँ एक विशाल शिव जी की प्रतिमा है जिसे जिला प्रशासन द्वारा बनवाया गया है। स्थानीय भाषा में ताता का अर्थ होता है “गर्म” इसलिए इस जगह का नाम तातापानी पड़ गया। यहाँ स्थित गर्म जल कुंड से निकलने वाला पानी इतना गर्म होता है की चावल, अंडे, आलू तक उबाल सकते हैं। वैज्ञानिकों का मानना है कि इस क्षेत्र में सल्फर कि मात्रा अधिक है इसी वजह से यहाँ से निकलने वाला पानी गर्म होता है। ऐसी मान्यता है कि इन जल कुंडो मे स्नान करने से अनेक चर्म रोग ठीक हो जाते है। यहाँ  पिछले 50 से अधिक सालों से हर वर्ष मकर संक्रांति के अवसर पर तीन दिवसीय मेले का आयोजन किया जाता है। तातापानी अम्बिकापुर -रामानुजगंज मार्ग पर बलरामपुर जिले से लगभग 12 किलोमीटर की दुरी पर स्थित है। इन दुर्लभ जल कुंडो को देखने के लिये वर्ष भर पर्यटक आते रहते है।
विज्ञान एक्‍सप्रेस
विज्ञान एक्‍सप्रेस (Science Express) एक रेल पर सवार बच्चों के लिए एक गतिशील वैज्ञानिक प्रदर्शनी है जो पूरे भारत में यात्रा करती है। यह परियोजना ३० अक्टूबर २००७ को सफदरजंग रेलवे स्टेशन, दिल्ली में विज्ञान और प्रौद्योगिकी विभाग, भारत सरकार द्वारा शुरू की गई थी। हालांकि ये सभी के लिए खुला है, ये प्रदर्शनी मुख्य रूप से छात्रों और शिक्षकों को लक्षित करती हैं। ट्रेन के नौ चरण हो चुके हैं और तीन विषयों पर प्रदर्शन किया गया है। २००७ से २०११ के पहले चार चरणों को साइंस एक्सप्रेस कहा जाता था और ये माइक्रो और मैक्रो कॉस्मॉस पर केंद्रित था। २०१२ से २०१४ के अगले तीन चरणों में जैव विविधता विशेष के रूप में प्रदर्शन को फिर से तैयार किया गया । २०१५ से २०१७ के आठवें और नौवें चरण को जलवायु परिवर्तन पर ध्यान केंद्रित करने के लिए बदल दिया गया था।
प्रदर्शन और सहयोग
यह परियोजना विज्ञान और प्रौद्योगिकी विभाग द्वारा २००७ में शुरू की गई थी, और मुख्य रूप से छात्रों और शिक्षकों के लिए थी। इसमें कोई प्रवेश शुल्क नहीं हैं।
प्रथम चरण
पहले चार चरण माइक्रो और मैक्रो ब्रह्मांड पर केंद्रित थे और दुनिया भर में विज्ञान और प्रौद्योगिकी के क्षेत्र में किए जा रहे विकासशील नये शोधों पर प्रकाश डाला गया। बिग बैंग सिद्धांत, जीन, संवेद, और ब्रह्माण्ड जैसे विभिन्न विषयों पर ध्यान केंद्रित किया गया।
द्वितीय चरण
दूसरा चरण भारत में जैव विविधता पर केंद्रित है और इसे विज्ञान और प्रौद्योगिकी विभाग और वन एवं पर्यावरण मंत्रालय द्वारा संयुक्त रूप से तैयार किया गया था। यह ट्रांस-हिमालयन और हिमालयी क्षेत्रों, गंगा के मैदानों, उत्तर पूर्वी पहाड़ियों, रेगिस्तान, तटीय पश्चिमी घाट, दक्कन पठार और विभिन्न द्वीपों में जीवन के विभिन्न पहलुओं को दर्शता था। बच्चों के लिये किड्स जोन की शुरुआत की गई जहाँ मज़ेदार गतिविधिया जैसे कि पहेलियाँ और विज्ञान से जुड़ी खेल खेले जा सके। इस एक्सप्रेस के 8 कोचों पर भारत एवं विश्व की जैविक भौगोलिक विषयों पर प्रदर्शनी, लधु फिल्मों, वीडियों, चार्टो, आंकड़ों को एलइडी स्क्रीनों के माध्यम से प्रदर्शित किया गया है। इसमें जलवायु परिवर्तन,उर्जा,जल संरक्षण समेत महत्वपूर्ण विषयों को सूरुचिपूर्ण ढंग से दर्शाया गया है। इस ट्रेन में विशेषज्ञ भी उपस्थित रहेंगे जों प्रदर्शित किये गए चीजों की कई भारतीय भाषा में रोचकतापूर्ण व्याख्या करेंगे।
तृतीय चरण
तीसरे चरण को जलवायु परिवर्तन विषय के लिए अभिकल्पित किया गया था और विज्ञान और प्रौद्योगिकी विभाग, वन एवं पर्यावरण मंत्रालय, जैव प्रौद्योगिकी विभाग, रेल मंत्रालय, विक्रम ए साराभाई समुदाय विज्ञान केंद्र (वीएएससीएससी) और भारतीय वन्यजीव संस्थान के बीच सहयोगात्मक कार्य के रूप में विकसित किया गया था। प्रदर्शनी के नौवें चरण में १६ डिब्ब थे जिनमें से ८ को वन एवं पर्यावरण मंत्रालय ने विकसित किया था। कुछ डिब्बों के छत पर सौर पैनल स्थापित किए गए हैं और शिक्षकों को प्रशिक्षित करने के लिए सुविधा भी हैं। वीएएससीएससी से एक टीम, जो पूरे प्रदर्शनी का प्रबंधन करती है, छात्रों को प्रदर्शनी के माध्यम से मार्गदर्शित करती है और रेलवे प्लेटफ़ॉर्म पर भी प्रदर्शन सम्बंधित उपक्रम करती हैं।
अपने आठवां चरण में इस प्रदर्शनी ने 142000 km की यात्रा की थी और ४५५ स्टेशनों पर रुकी थी। १६०० से ज़्यादा प्रदर्शित दिनों में, इसका दौरा ३३,८०० से अधिक स्कूलों के छात्रों ने किया और करीब १॰५ करोड़ लोग आ चुके हैं। इस प्रकार प्रदर्शनी सबसे बड़ी, सबसे लंबे समय तक चलने वाली और सबसे ज्यादा देखी जाने वाली प्रदर्शनी है, और लिम्का बुक ऑफ़ रिकार्ड्स में दर्ज हैं।
सांख्यिकी
{{legend|#CEE8F0| चालू दौरे को दर्शाने वाला चिह्न |outline=blue|border=1px solid blue}}
अकमल खान
अकमल खान या अकमल (जन्म 11 नवंबर 1929, लाहौर, पाकिस्तान, 11 जून 1967 को निधन) एक पाकिस्तानी फिल्म अभिनेता और गायक थे। एक बहुत ही लघु फिल्म कैरियर, वह पाकिस्तानी फिल्म के इतिहास में प्रसिद्धि की ऊंचाइयों को छुआ। सुधीर के बाद वे दूसरी सबसे ज्यादा प्यार वाले पंजाबी कलाकार थे, जिनके नाम की कोई पंजाबी फिल्म की गारंटी थी। उनकी व्यक्तित्व, चमकदार व्यक्तित्व, पंजाब के विशिष्ट घबरुओं को प्रदर्शित करता है, जिसमें उन्होंने अनोखी शैली के संवाद के साथ पूरक बनाया, उन्हें पाकिस्तान के पंजाबी सिनेमा के लिए सबसे उपयुक्त फिल्म नायक बनाया। उनकी फिल्मों में से एक मलांगी एक फिल्म थी, जो तब रिलीज़ हुई थी, वह बॉक्स ऑफिस का व्यवसाय करती थी। एक बार वह जवान होकर मर गया और एक उसकी लोकप्रियता की कल्पना कर सकता है कि उनके निधन के कई सालों बाद उनकी फिल्मों का फिल्म पसंद का पसंदीदा पसंद रहा। वास्तव में पाकिस्तान के पंजाबी सिनेमा का एक प्रतीकात्मक नायक।.
अस्मा अब्दोल-हामिद
अस्मा अबदोल हामिद ( أسماء عبد الحميد ) (जन्म 22 नवंबर, 1981) ओडेंस में रहने वाली एक अरब-डेनिश सामाजिक कार्यकर्ता और राजनीतिज्ञ हैं।
पारिवारिक पृष्ठभूमि
अब्दोल-हामिद सात बच्चों में से एक हैं। वह फिलिस्तीनी मूल के माता-पिता के यह संयुक्त अरब अमीरात में पैदा हुई थी।  उनके पिता एक लेबनानी शरणार्थी शिविर में पले-बढ़े।  उसकी माँ का परिवार भी लेबनान में रहता था, लेकिन कुछ वर्षों के लिए सऊदी अरब चला गया।  1970 के दशक में, उनके माता-पिता संयुक्त अरब अमीरात चले गए, इससे पहले कि उन्होंने 1980 के दशक के मध्य में डांस फ्लाईगेटिंगजेहॉल्प से संपर्क किया, पुलिस के उत्पीड़न के कारण।  परिवार को डेनमार्क में राजनीतिक शरण दी गई, जो जेनर, दक्षिणी जूटलैंड में स्थानांतरित हुआ।
बचपन
2004 में, उन्होंने लिलेबेल्ट के ओडेंस यूनिवर्सिटी कॉलेज से सामाजिक कार्यकर्ता के रूप में स्नातक की उपाधि प्राप्त की और रोसकिल्डे में पारिवारिक समन्वयक के रूप में काम किया। उसने एक सफल लड़की का क्लब भी शुरू किया।  वह अब वोल्समोस में काम कर रही थी।
अस्मा अब्दोल-हामिद डेनमार्क में पहली हिजाब-पहने टेलीविजन होस्ट थीं और डेनमार्क की संसद में डिप्टी के रूप में चुनी गईं और डेनमार्क में डेनिश सिटी काउंसिल में भाग लेने के लिए वह दुपट्टे के साथ पहली महिला हैं।
राजनीतिक कैरियर
2005 में वह रेड-ग्रीन एलायंस के लिए ओडेंस नगर परिषद के उप-सदस्य के रूप में चुनी गईं। वह तब पहली बार मीडिया के ध्यान में आई जब उसने एक पुरुष सहकर्मी से  हाथ मिलाने से इंकार कर दिया, बजाय उसके हाथ को अभिवादन के उसके दिल पर हाथ रख कर।
अस्मा ने ग्यारह मुस्लिम संगठनों के लिए प्रवक्ता के रूप में काम किया, जिन्होंने जेललैंड-पोस्टेन मुहम्मद के कार्टून विवाद के बाद पुलिस में शिकायत दर्ज कराई, जिसमें कहा गया कि इस्लामिक पैगंबर मुहम्मद को चित्रित करने वाले संपादकीय कार्टूनों को प्रकाशित करने के लिए जेलैंड्स-पोस्टेन पर आपराधिक मुकदमा चलाया जाए। दो महीने की जांच के बाद क्षेत्रीय लोक अभियोजक ने निष्कर्ष निकाला कि डेनिश कानून का कोई स्पष्ट उल्लंघन नहीं किया गया था, जो प्रकाशकों के स्वतंत्र भाषण के अधिकार को तोड़ देगा।
2006 में, अब्दोल-हामिद ने एडम होल्म के साथ एक टीवी शो "एडम ओग असमा" की मेजबानी की। शो ने बहुत बहस की क्योंकि यह पहली बार था जब डेनमार्क में एक टीवी होस्ट ने हिजाब पहना था।  डेनिश नारीवादी समूह फेमिनिस्ट फोरम ने कहा कि उनकी उपस्थिति "डेनमार्क में जातीय और लैंगिक समानता को मजबूत करती है" लेकिन महिलाओं के लिए स्वतंत्रता एसोसिएशन ने कहा, "असमा अब्दोल-हामिद की पसंद,  डेनिश और मुस्लिम महिलाओं दोनों का अपमान है। "
2007 में, अस्मा लोकनीति के लिए दौड़ने की अपनी योजना की घोषणा की, जो रेड-ग्रीन एलायंस के लिए कोपेनहेगन सीट के लिए उम्मीदवारी हासिल कर रही थी। वह पार्टी की संसदीय उम्मीदवार सूची में सातवें स्थान पर है।  उनकी उम्मीदवारी ने डेनमार्क में इस तथ्य पर बहस छेड़ दी कि वह हिजाब पहनने की सेवा करना चाहती है।  चुनावों के दौरान उसे कुछ इमामों से भी समर्थन मिला।  हालाँकि वह निर्वाचित नहीं थीं, फिर भी वह जोहान श्मिट-नीलसन के विकल्प के रूप में संसद में दिखाई दे सकती हैं।  डेनमार्क की पीपुल्स पार्टी की नेता पिया काजर्सगार्ड ने धमकी दी कि वे (राजनेता) लोकगीत से अस्मा को बाहर निकाल देंगे अगर वह "अल्लाह के नाम पर, गौरवशाली, दयालु" कहकर लोकगीतों के मंच से शुरुआत करना चाहती है तो।
संदर्भ
<references group="" responsive="">
जिन्गपो लोग
जिन्गपो (बर्मी: ကချင်လူမျိုး) या सिन्गफो या कचिन बर्मा के उत्तर में कचिन राज्य और भारत व चीन के पड़ोसी क्षेत्रों में रहने वाला एक समुदाय है। भारत में वे अरुणाचल प्रदेश और असम के तिनसुकिया ज़िले में रहते हैं और चीन में युन्नान प्रान्त में बसते हैं।
मैठाणा -खा०प०-१, थलीसैंण तहसील
मैठाणा -खा०प०-१, थलीसैंण तहसील में भारत के उत्तराखण्ड राज्य के अन्तर्गत गढ़वाल मण्डल के पौड़ी जिले का एक गाँव है।
सुआद आब्दी
सुआद आब्दी सोमालिलैंड की एक महिला अधिकार कार्यकर्ता हैं। वह प्रगति के लिए राष्ट्रीय प्रतिनिधि हैं और देश में महिलाओं के लिए लोकतंत्र को खोलने के लिए अभियान चलाती हैं। आब्दी ने कहा है कि वह संसद के लिए चुनाव में खड़ी होगी।
व्यवसाय
सुआद आब्दी 1996 से सोमालिलैंड में एक सामाजिक कार्यकर्ता है। वह सोमालीलैंड नेशनल वीमेंस नेटवर्क (नागाड) की सदस्य हैं, जिसे उन्होंने 1997 में पाया।  वह प्रोग्रेसियो के लिए सोमालिलैंड के राष्ट्रीय प्रतिनिधि हैं, जो देश में लोकतंत्र के लिए एक अंतरराष्ट्रीय गैर-सरकारी संगठन है।   प्रोग्रेसियो ने क्षेत्र में काम करने वाले स्थानीय संगठनों के काम का समर्थन करने के लिए विशेषज्ञों की आपूर्ति की है और सोमालिलैंड के राष्ट्रपति चुनाव के लिए पर्यवेक्षकों को प्रदान किया है, जो इसे स्वतंत्र और निष्पक्ष घोषित करता है।
आब्दी सोमालियाई सांसदों के महिला होने के 20% कोटा के कार्यान्वयन के लिए अभियान चला रही है। वर्तमान में 164 में से केवल एक संसद सदस्य महिला है। दो पिछले संसदीय बिलों को हाउस ऑफ एल्डर्स (ऊपरी सदन) द्वारा अवरुद्ध किया गया था या बहस के समय से बाहर भाग गया था।  आब्दी ने कहा कि वह 2015 के चुनावों (2017 के लिए स्थगित) में खड़ी होंगी, लेकिन सरकार के मंत्री बनने की कोशिश नहीं करेंगी।
संदर्भ
<references group="" responsive="">
नेपाल संस्कृत विश्वविद्यालय
धनुषा के जनकपुर परिसर में मुस्लिम समुदाय के कुछ विद्यार्थी संस्कृत की पढाई शुरु करने का जानकारी महेन्द्र संस्कृत विश्वविद्यालय परीक्षा नियन्त्रण कार्यालय ने दिया है। इस विश्वविद्यालय के अर्न्तर्गत के १२ परिसरों मे संस्कृत तर्फ लगभग ३ हजार ५०० विद्यार्थी रहे है। उसमे दलित जनजाति करिब २० प्रतिशत है। अध्ययन करनेवालो मे छात्रा का प्रतिशत लगभग ४० है। सोलुखुम्बुमे संस्कृत पढनेवालो मे करिब २५ प्रतिशत दलित हैं। बिजौरी, त्रिभुवननगरदाङमे २० विद्यार्थी थारू तथा दलित है। केन्द्रीय विद्यापीठ बेलझुन्डी, त्रिभुवननगर मे मोहन थारू और एक कुमालले संस्कृत मे आचार्य कर रहे है।
विशेष सुविधा
संस्कृत पढ़ने ब्रँह्मण-क्षेत्रीय समुदायके छात्रोको प्रतिमहिना ४ सय ५० रुपैया“ छात्रवृत्ति दिया जाता है। उक्त समुदायके छात्राको मासिक ५ सौ दिया जाता है। दलित और जनजाति के छात्रछात्राओं को मासिक १ हजार छात्रवृत्ति निश्चित किया गाया है। उसी तरह, बाहरी जिल्लों से के छात्र, छात्राओं लिए छात्रावास की सुविधा है।
कुवलयाश्व (अयोध्या के सूर्यवंशी राजा)
कुवलयाश्व, इक्ष्वाकुवंशीय राजा बृहदश्व के पुत्र। अपने पिता के आदेश से इन्होंने धुंधु नामक राक्षस का वध किया था। इसी से इनका दूसरा प्रसिद्ध नाम 'धुंधमार' भी है। इसके वध की कथा विस्तारपूर्वक हरिवंश पुराण में वर्णित है। इनके सौ पुत्र थे।
कथा
महर्षि ने बताया, ‘‘एक दुष्‍ट राक्षस अपनी माया से, सिंह, व्‍याघ्र, हाथी आदि पशुओं का रूप धारण करके आश्रम में बार-बार आता है और आश्रम को भ्रष्‍ट और नष्‍ट करता है। उस राक्षस को क्रोध करके भस्‍म किया जा सकता है, पर ऐसा करने से हमें हमारी तपस्‍या से मिले हुए पुण्‍य का नाश हो जाएगा। हम लोग बहुत परिश्रम कर यह पुण्‍य कमाते हैं । हम इस पुण्‍य का नाश नहीं करना चाहते । हमें जो क्‍लेष अर्थात कष्‍ट हो रहा है, वह दूर करने के लिए सूर्यदेव ने ‘कुवलय’ नाम के इस अश्‍व को हमारे पास भेजा है । यह अश्‍व बिना थके पूरी पृथ्‍वी की प्रदक्षिणा कर सकता है । उसकी विशेषता यह भी है कि आकाश, पाताल एवं जल मे भी यह अश्‍व तीव्र गति से दौड सकता है । यह अश्‍व हमें देते समय देवताओं ने कहा है कि, इस अश्‍व पर बैठकर आपका पुत्र ऋतध्‍वज हमें कष्‍ट देनेवाले असुर का नाश करेगा । इसलिए आप अपने राजकुमार को हमारे साथ भेज दीजिए । इस अश्‍व को पाकर राजकुमार कुवलयाश्‍व इस नाम से संसार में प्रसिद्ध होंगे ।’’
शत्रुजित राजा धर्मात्‍मा थे । मुनि की आज्ञा मानकर राजकुमार को उनके साथ जाने की आज्ञा दी । राजकुमार ऋतध्‍वज मुनि के साथ उनके आश्रम चले गए और वहीं निवास करने लगे ।
एक दिन आश्रम के मुनिगण सायंकाल के समय संध्‍या उपासना कर रहे थे । तभी शूकर का रूप धारण करके पातालकेतु नाम का एक दानव मुनियों को सताने आश्रम मे आ पहुंचा । उसे देखते ही आश्रम में निवास करनेवाले शिष्‍य शोर करने लगे । तभी राजकुमार ऋतध्‍वज अश्‍व पर सवार होकर उस दानव के पीछे दौड़े। राजकुमार ने अर्धचन्द्र आकार के एक बाण से उस असुर को मारा। असुर घायल हो गया । अपने प्राण बचाने के लिए वह भागने लगा । राजकुमार भी उसके पीछे घोड़े पर दौड़ते रहे। असुर वनों मे, पर्वतों और झाडियों गया । राजकुमारने के घोड़े ने वहां तक उसका पीछा किया । असुर बड़े वेग से दौड रहा था । अंत मे वह पृथ्‍वी के एक गड्ढे मे कूद गया । राजकुमार भी उसके पीछे पीछे गढ्ढे में कूद गया । वह पाताल लोक में जाने का मार्ग था । उस अंधकारपूर्ण मार्ग से राजकुमार पाताल पहुंच गये ।